JWD พุ่ง 6% ทำสถิติสูงสุดใหม่ โบรกฯ ชูท็อปพิคกลุ่ม เคาะเป้า 22 บ.
JWD พุ่ง 6% มาที่ 17.80 บ. ทำสถิติสูงสุดใหม่ โบรกฯ ชูท็อปพิคกลุ่ม เคาะเป้า 22 บ. คาดกำไรไตรมาส 4/64 โตแกร่ง หลังซื้อกิจการ “VNS Transport”-รับรู้ส่วนแบ่งกำไร ESCO ประเมินกำไรหลักในปี 65 โต 22%
JWD พุ่ง 6% มาที่ 17.80 บ. ทำสถิติสูงสุดใหม่ โบรกฯ ชูท็อปพิคกลุ่ม เคาะเป้า 22 บ. คาดกำไรไตรมาส 4/64 โตแกร่ง หลังซื้อกิจการ “VNS Transport”-รับรู้ส่วนแบ่งกำไร ESCO
17 ธ.ค. 2564

ผู้สื่อข่าวรายงานว่า ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ล่าสุด ณ เวลา 14:50 น. อยู่ที่ 17.80 บาท บวก 1 บาท หรือ 5.95% สูงสุดที่ 17.80 บาท ต่ำสุดที่ 16.50 บาท ด้วยมูลค่าซื้อขาย 328.20 ล้านบาท โดยราคาหุ้น JWD ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย เมื่อวันที่ 29 ก.ย.2558

ทั้งนี้ บล.ทิสโก้ ระบุในบทวิเคราะห์ว่า JWD เป็นหุ้นเด่นของในกลุ่มโลจิสติกส์จากการขยายการลงทุนอย่างต่อเนื่องของบริษัทโดยผ่านการร่วมทุน/การเป็นพันธมิตร/การทำ M&amp;A คาดกำไรไตรมาส 4/2564 ยังคงเติบโตเมื่อเทียบจากปีก่อน จากการเข้าซื้อกิจการ VNS Transport และการเริ่มรับรู้ส่วนแบ่งกำไรจาก ESCO ส่วนกำไรหลักในปี 2565 คาดโต 22% จากการลงทุนคลังสินค้าร่วมกับ ORI และ MyCloudFulfillment ซึ่งมีแนวโน้มเติบโตสูงตามธุรกิจ E-commerce ที่ขยายตัว ประเมินเป้าพื้นฐาน 22 บาท